憶舊游  其一
作者：許必勝
朝代：宋

paragraphs: 歡遊成逝波，盛華落殘照。
每憶清池遊，幽魂夜相弔。
與君携手時，雲林正清妙。
天空露光動，襟衫見高調。
及來愁病侵，瘦骨冰稜峭。
君如鏡中花，獨向春光笑。
荒村酒味薄，沉憂何時療。
日色不入夢，高星凍青耀。
空枝吟霜風，永夜興悲嘯。
嵯峨金張第，忽成野田燒。
安得明月中，長見君年少。